**Anexa  
la decizia Consiliului raional Hînceşti   
Nr. 02/\_\_\_din \_\_\_\_\_\_\_\_\_2020**

**ACORD DE PARTENERIAT**

Consiliul Raional Hîncești, reprezentat de către Președintele Raionului LEVINSCHI Iurie;

Primăria s. Lăpușna r. Hîncești, reprezentată de către Primarul CHIOSA Ion, și

Asociația Obștească A.O. „Concordia. Proiecte Sociale”, înregistrată la Ministerul Justiției al Republicii Moldova, nr. 1011620006720 din 26.03.2004, reprezentantă de directorul executiv Otilia Sîrbu și vice-director Viorica Matas (denumită în continuare Concordia) denumite în continuare „Părți”;

**PREAMBUL**

Activând în conformitate cu:

1. Legea asistenței sociale nr. 547-XV din 25.12.2003;
2. Legea cu privire la serviciile sociale nr. 123 din 18.06.2010;
3. Legea privind administrația publică localănr. 436-XVI din 28.12.2006;
4. Hotărârea Guvernului nr. 270 din 08.04.2014 cu privire la aprobarea Instrucțiunilor privind mecanismul intersectorial de cooperare pentru identificarea, evaluarea, referirea, asistența și monitorizarea copiilor victime și potențiale victime ale violenței, neglijării, exploatării și traficului;
5. Hotărârea nr. 323 din 30.05.2013 cu privire la aprobarea Regulamentului-cadru privind organizarea și funcționarea Centrului de plasament pentru persoane vârstnice și a Standardelor minime de calitate;
6. Hotărîrea Guvernului nr. 569 din 29.07.2013 cu privire la aprobarea Regulamentului-cadru privind organizarea și funcționarea Centrului de zi pentru persoane vârstnice și a standardelor minime de calitate.

**Bazându-se pe:**

1. Declarația Universală a Drepturilor Omului (1948);
2. Convenția pentru apărarea drepturilor omului și a libertăților fundamentale (1951);
3. Carta Socială Europeană (1996).

**Exprimând** dorința de a stabili un parteneriat viabil, transparent, eficient și de lungă durată;

**Reafirmând** susținere reciprocă în implementarea strategiilor naționale și a planului de acțiuni privind implementarea „Strategiei naționale de dezvoltare Moldova 2020” și altor acte de politici relevante;

Având drept scop asigurarea protecției, promovarea și respectarea drepturilor beneficiarilor la nivel național și local, precum și îmbunătățirea calității vieții persoanelor dezavantajate din Republica Moldova, și angajament asumat în vederea asigurării respectării drepturilor beneficiarilor, obligând-se să colaboreze în acest scop în spiritul încrederii, transparenței, respectului și responsabilității reciproce în vederea implementării prevederilor prezentului Acord și atingerii rezultatelor concrete constatate de ambele părți semnatare ale Acordului.

Părțile se obligă să conlucreze în domeniile:

1. Consolidării sistemului de protecție al persoanelor vârstnice din raionul Hîncești, sat. Lăpușna prin crearea și dezvoltarea serviciilor calitative sociale în vederea respectării și promovării drepturilor familiilor social dezavantajate;
2. Dezvoltării serviciilor sociale de zi pentru persoane în vârstă, precum și beneficiarii din familii social-vulnerabile.

c. Crearea Serviciului social ”Centrul multifuncțional” din sat. Lăpușna, raionul Hîncești.

d. Promovării serviciilor sociale de calitate în beneficiul familiilor, dezvoltând servicii pentru persoane vârstnice și familii social – vulnerabile, care să asigure respectarea drepturilor persoanelor și să fie în conformitate cu standardele naționale și internaționale din acest domeniu.

Consiliul Raional Hîncești, Primăria s. Lăpușna r. Hîncești și A.O. ”Concordia. Proiecte Sociale” sunt de acord să consfințească în prezentul document viziunea lor comună cu privire la:

* Dezvoltarea și susținerea Centrului Multifuncțional din sat. Lăpușna, raionul Hîncești, pentru prestarea serviciului serviciul social de zi pentru persoanele vârstnice și serviciul social de plasament pentru vârstnici.

1. **ACORDUL**
   1. Acordul este prezentul document obligatoriu pentru Părțile semnatare valabil în perioadă menționată de timp. Prezentul Acord poate fi complementat și adnotat cu diverse anexe, care vor constitui părți integrate.
   2. De îndată ce prezentul Acord va intra în vigoare și va deveni unul valabil pentru Părțile semnatare, acesta poate fi suplimentat cu contracte bilaterale specifice referitoare la finanțarea serviciilor dezvoltate, în corespundere cu obiectivele Acordului, încheiate între Părți și/sau structurile autorităților administrației publice locale, desemnate responsabile de implementarea proiectelor care fac obiectul prezentului Acord.
2. **OBIECTUL ACORDULUI**

2.1. Stabilirea responsabilităților Părților în legătură dezvoltarea serviciilor sociale din cadrul raionul Hîncești, care vor activa în parteneriat cu A.O. „Concordia. Proiecte Sociale”.

2.2. Implementarea serviciilor sociale în raionul Hîncești, satul Lăpușna și anume a Centrului multifuncțional.

2.3.Stabilirea mecanismelor și procedurilor în legătură cu dezvoltarea serviciilor sociale din raionul Hîncești, sat. Lăpușna.

2.4. Consolidarea sistemului de protecție a persoanelor vârstnice în raionul Hîncești.

2.5. Dezvoltarea serviciilor sociale calitative, în vederea asigurării respectării și promovării drepturilor vârstnicilor în conformitate cu necesitățile lor.

**3. PRINCIPIILE ACORDULUI**

* 1. În procesul de realizare a prevederilor prezentului Acord, Consiliul Raional Hîncești, Primăria s. Lăpușna r. Hîncești și Concordia se angajează să acționeze în interesul superior al beneficiarilor, ghidând-se de următoarele principii:
* Respectare și promovarea interesului suprem al beneficiarului;
* Cooperare și parteneriat;
* Transparență și deschidere;
* Corectitudine și responsabilitate;
* Nondiscriminare și confidențialitate;
* Eficiență și durabilitate.

1. **COMPONENTELE COOPERĂRII**
   1. Părțile semnatare vor participa la procesele de planificare, implementare a (re)integrării vârstnicilor, identificând responsabilitățile și atribuțiile părților.
   2. Părțile vor respecta managementul calităților serviciilor sociale oferite beneficiarilor.
   3. Părțile semnatare vor contribui la prestarea serviciilor sociale: serviciu de plasament pentru vârstnici și serviciu de zi pentru persoanele vârstnice.
   4. Părțile semnatare vor conveni asupra distribuțiilor cheltuielilor pentru menținerea serviciilor deschise, sub forma Anexelor, care vor fi parte integrala a prezentului Acord.

**5. CONTRIBUȚIILE PĂRȚILOR SEMNATARE**

**5.1**. **Pentru** **Serviciul Social ”Centru multifuncțional din sat. Lăpușna, raionul Hîncești” A.O. ”Concordia. Proiecte Sociale” se obligă:**

1. Să asigure suport material (bunuri mobile în caz de necesitate), și suport metodologic serviciului social conform standardelor minime prevăzute de legislația Republicii Moldova;
2. Să stabilească la fiecare 6 luni ședințe cu participarea părților implicate în crearea și funcționarea serviciului în vederea identificării rezultatelor obținute, obstacolele întâlnite și oportunitățile de îmbunătățire ale parteneriatului încheiat;
3. Să sprijine financiar în limita posibilităților și a bugetului anual prestabilit Centrul multifuncțional din sat. Lăpușna, raionul Hîncești;
4. Să identifice împreună cu Consiliul Raional Hîncești și Primăria s. Lăpușna r. Hîncești beneficiarii serviciului;
5. Să respecte normele etice – morale în raport cu beneficiarii, luând decizii și întreprinzând acțiuni în mod imparțial, nediscriminatoriu și echitabil, fără a acorda prioritate unor persoane sau grupuri în funcție de rasă, naționalitate, origine etnică, limbă, religie, sex, opinie, apartenență politică, avere sau origine socială;
6. Să colaboreze cu autoritățile administrației publice locale, în vederea prestării unor servicii sociale de calitate conform standardelor prevăzute de legislația în vigoare în raionul Hîncești;
7. Să ofere suport metodologic pentru buna desfășurare a activității Centrului și pentru procesul de acreditare;
8. Să contribuie la formarea inițială și continuă a angajaților Centrului Multifuncțional prin instruiri, cursuri și formări în vederea eficientizării activității personalului și asigurarea beneficiarilor cu servicii sociale de calitate
9. Să acrediteze serviciile în colaborare și cu suportul Consiliului Raional Hîncești și Primăriei s. Lăpușna r. Hîncești.

**5.2.Pentru Serviciul Centrul Multifuncțional din sat. Lăpușna, raionul Hîncești, Primăria s. Lăpușna r. Hîncești se obligă:**

1. să creeze serviciul social Centrul Multifuncțional „Lăpușna”, prestând serviciile sociale: serviciul social de zi pentru persoanele vârstnice și serviciul social de plasament pentru vârstnici;
2. Să elaboreze și aprobe Regulamentele de funcționare pentru fiecare tip de serviciu;
3. Să presteze servicii în conformitate cu Regulamentele aprobate;
4. Să susțină Centrul Multifuncțional în soluționarea problemelor sociale, îndemnând comunitatea spre solidaritate, responsabilitate socială și implicare comunitară, înaintând propuneri spre îmbunătățirea calității serviciilor, contribuind la crearea unei imagini publice pozitive;
5. Să sprijine structurile locale pentru o cooperare eficientă cu A.O. ”Concordia. Proiecte Sociale” întru dezvoltarea și extinderea serviciilor sociale în comunitate;
6. Să angajeze personalul și să asigure salarizarea în conformitate cu prevederile cadrului normativ în vigoare;
7. Să ia decizia finală de admitere în plasament a persoanelor vârstnice, prin semnarea Ordinului de plasament de către șeful Centrului;
8. Să ia decizia finală de admitere în servicii de zi a vârstnicilor, prin semnarea Ordinului de admitere de către șeful Centrului
9. Să prevadă în buget surse pentru autosusținere financiară a Centrului Multifuncțional și asigurarea durabilității lui.
10. Să implice asistentul social comunitar în prestarea de serviciilor oferite de Centru Multifuncțional, în conformitate cu Managementul de caz și Regulamentul de funcționare;
11. Să participe la fiecare 6 luni la ședințe cu participarea părților implicate în crearea și funcționarea Centrului Multifuncțional în vederea identificării rezultatelor obținute, obstacolele întâlnite și oportunitățile de îmbunătățire a parteneriatului încheiat;
12. Să participe la elaborarea, implementarea și monitorizarea planurilor individualizate de servicii pentru beneficiarii serviciului social;
13. Să respecte normele etice – morale în raport cu beneficiari, luând decizii și întreprinzând acțiuni în mod imparțial, nediscriminatoriu și echitabil, fără a acorda prioritate unor persoane sau grupuri în funcție de rasă, naționalitate, origine etnică, limbă, religie, sex, opinie, apartenență politică, avere sau origine socială;
14. Să coopereze eficient și transparent cu Concordia în procesul de implementare a Acordului prin promovarea accesului la informație și beneficiile necesare pentru asigurarea calității, în luarea deciziilor, și planificarea în conformitate cu legislația în vigoare al Republicii Moldova.

**5.3. Pentru Serviciul Centrul Multifuncțional din sat. Lăpușna, raionul Hîncești, Consiliul Raional Hîncești se obligă:**

1. Să sprijine financiar Centrul multifuncțional din sat. Lăpușna, raionul Hîncești;
2. Să participe la fiecare 6 luni la ședințe cu participarea părților implicate în crearea și funcționarea Centrului Multifuncțional în vederea identificării rezultatelor obținute, obstacolele întâlnite și oportunitățile de îmbunătățire a parteneriatului încheiat;
3. Să încurajeze ca asistentul social comunitar să colaboreze cu administrația publică locală de nivelul I pentru referirea cazurilor pentru serviciile de zi pentru vârstnici, în baza recomandărilor Echipei multidisciplinare.
4. Să asigure livrarea prânzurilor persoanelor social vulnerabile pin intermediul lucrătorilor sociali ai administrației publice.
5. Să refere cazuri pentru serviciul de plasament temporar pentru vârstnici, prin Dispoziția de plasament, în baza recomandărilor Echipei multidisciplinare.
6. Să coopereze eficient și transparent cu Concordia în procesul de implementare a Acordului prin promovarea accesului la informație și beneficiile necesare pentru asigurarea calității, în luarea deciziilor, și planificarea în conformitate cu legislația în vigoare al Republicii Moldova.
7. **COMUNICAREA ȘI CARACTERUL CONFIDENȚIAL**
   1. În scopul implementării activităților Părțile:
      1. Se angajează să asigure cooperare, comunicare și coordonarea eficientă, permanentă și continuă a acțiunilor pe parcursul implementării proiectelor;
      2. Se obligă să faciliteze schimbul de informații și utilizarea informației pentru planificare, desfășurarea și monitorizarea activităților din cadrul proiectelor atât la nivel național, cât și local;
      3. Convin asupra conținutului informațiilor, le difuzează în conformitate cu principiile și obiectul Acordului;
   2. O parte a acordului nu are dreptul, fără acordul scris al celeilalte Părți:
      1. Să facă cunoscut conținutul Acordului unei părți terțe, în afara acelor persoane, care sunt implicate în executarea acestuia;
      2. Să utilizeze informațiile și documentele la care are acces în perioada de acțiune a acordului în alt scop decât acela de a-și îndeplini responsabilitățile. Informațiile și documentele cunoscute în cadrul cooperării sunt proprietate intelectuală a AO ”Concordia. Proiecte Sociale” și nu pot fi utilizate în alte scopuri decât exercitarea direct a responsabilităților sale;
      3. Părțile păstrează confidențialitate în ceea ce privește orice chestiune sau informație pe care o vor deține ca rezultat al încheierii prezentului Acord.
      4. Părțile își exprimă acordul să respecte cerințele privind datele cu caracter personal prevăzute de legislația în vigoare și permit prelucrarea datelor beneficiarilor cu consimțământul lor prealabil.

**7.** **PROTECȚIA DREPTURILOR BENEFICIARULUI**

7.1. Părțile recunosc obligația de respectare a drepturilor beneficiarului, inclusiv angajamentul de a proteja de orice formă de abuz.

7.2. Politica de protecție a drepturilor beneficiarului a AO ”Concordia. Proiecte Sociale” este obligatorie pentru oricine care activează, fie într-o funcție plătită, fie neplătită, integral sau parțial. Aceasta include personalul angajat în mod direct, contractanții, consultanții, voluntarii, stagiarii și partenerii AO ”Concordia. Proiecte Sociale”.

**8. MODIFICAREA ȘI COMPLETAREA ACORDULUI**

8.1Modificarea și completarea prezentului Acord se face la inițiativa uneia din Părți. Toate modificările și completările prezentului Acord sunt parte integrantă a lui și au valoare juridică egală cu acesta, cu condiția că vor fi perfectate în scris, sub forma anexelor sau Acordurilor adiționale și confirmate prin semnătura și ștampila Părților.

**9. REZILIEREA ȘI ÎNCETAREA ACORDULUI**

9.1. Prezentul Acord poate fi reziliat la inițiativa unei Părți, cu un preaviz de 30 zile calendaristice, în cazul în care sunt încălcate prevederile Acordului de către cealaltă Parte.

9.2. În cazul rezilierii Acordului, obligațiile din cadrul Acordului încetează, cu excepția celor scadente la data rezilierii.

9.3 Prezentul Acord încetează:

1. Prin Acordul comun al Părților cu semnarea Acordului de reziliere;
2. La expirarea termenului prevăzut în prezentul Acord ;
3. La cererea scrisă a uneia din Părți, în cazul în care una din Părți nu execută obligațiile asumate;
4. Persoana juridică își încetează activitatea.

**10. CLAUZE FINALE**

10.1. Prin prezentul Acord, Părțile se obligă să îndeplinească cu bună-credință și în deplină măsură obligațiile asumate.

10.2. Părțile se obligă să se înștiințeze reciproc, prin notificare scrisă, despre orice modificare a adresei juridice, sediu, rechizite bancare în termen de 10 zile calendaristice de la data înregistrării acestora.

10.3.Toate notificările se vor efectua în scris, prin scrisoare recomandată, telefax, sau orice alt mijloc de comunicare, care permite confirmarea recepționării acesteia.

10.4. Părțile semnatare vor realiza obiectivele trasate, doar în cadrul unei colaborări eficiente și cu executarea responsabilităților asumate prin prezentul Acord.

10.5. Părțile de comun acord vor colabora pentru dezvoltarea și implementarea altor servicii sociale necesare pentru comunitate.

10.6. Părțile vor asigura vizibilitatea proiectului vizat de prezentul Acord, pentru comunitate și publicul larg, prin intermediul mass-media.

10.7. Administrația Publică Locală va transmite orice informație privind activitatea serviciilor sociale mijloacelor mass-media sau alte instituții din exterior, cu coordonarea prealabilă a A.O. ”Concordia. Proiecte Sociale”.

10.8. Toate divergențele apărute în legătură cu executarea clauzelor prezentului Acord se soluționează pe cale amiabilă.

10.9.În cazul în care părțile nu vor ajunge la un consens, litigiile vor fi soluționate pe cale judiciară în conformitate cu legislația în vigoare a Republicii Moldova.

10.10. Prezentul Acord intră în vigoare la data de \_\_\_\_\_\_\_\_\_\_ 2020 și este valabil până la \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

10.11. Prezentul Acord se prelungește după expirarea termenului de valabilitate doar prin Acord adițional.

10.12. Prezentul Acord conține 6 pagini și este întocmit în 3 exemplare originale în limba română, cu putere juridică egală, câte unul pentru fiecare Parte.

**11.** **RECHIZITELE PĂRȚILOR:**

|  |  |  |
| --- | --- | --- |
| **A.O. ,,Concordia. Proiecte Sociale**  IDNO: 1011620006720  MD-2004, Republica Moldova, or. Chișinău, str. A. Corobceanu 13/1,  Banca: BCR CHIȘINĂU S.A., filiala nr.2 Pușkin  IBAN MD88RN00000000224201799  **Director executiv**  **Otilia Sîrbu/\_\_\_\_\_\_\_\_\_\_\_\_\_\_/**  **Vice director**  **Viorica Matas\_\_\_\_\_\_\_\_\_\_\_\_\_\_**  **L.Ș**. | **Consiliul Raional Hîncești**  IDNO \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Președintele raionului  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **L.Ș** | **Primăria s. Lăpușna r. Hîncești**  IDNO \_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Primarul  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **L.Ș** |